Сәләмәт иҡтисадһыҙ алдынғы технологияларҙы үҫтереп булмай. Башҡортостанда финанс-иҡтисади күрһәткестәр башҡа төбәктәр менән сағыштырғанда күпкә юғарыраҡ. Көрсөк оҙаҡҡа һуҙылыуға ҡарамаҫтан, Башҡортостан элеккесә — республика-донор, йәғни ил бюджетының өстән ике өлөшөн тәьмин итеүсе 12 субъекты иҫәбенә инә. Төбәктә сәнәғәт производствоһы индексы үҫкәндән-үҫә бара, социаль йөкләмәләр үтәлә, инвестициялар йәлеп итеүсәнлек кимәле элеккесә юғары. Өҫтәүенә, яңы сәнәғәт комплекстары төҙөлә, һөҙөмтәлә өҫтәмә эш урындары барлыҡҡа килә.